მაუნტ-სცენერი
მაუნტ-სცენერი (ნიდერლ. Mount Scenery) — პოტენციურად აქტიური სტრატოვულკანი კარიბის ნიდერლანდებზე, კუნძულ საბაზე. ლავური გუმბათია. სიმაღლე — 877 მეტრი. ამჟამად წარმოადგენს ნიდერლანდების უმაღლეს წერტილს. უკანასკნელი რეგისტრირებული ამოფრქვევა დაფიქსირდა 1640 წელს, რომელსაც თან ახლდა აფეთქება და პიროკლასტური ნაკადის წარმოქმნა. მწვერვალი ხშირად ნისლშია გახვეული. მაუნტ-სცენერი საბის ეროვნული პარკის ნაწილია.